Сайт, който иронизира бомбастичните предизборни обещания на партиите, се превърна в хит в мрежата
Статията е публикувана на 7 Март 2017 в 13:42 , прочетена 3086 пъти Нов сайт, който иронизира предизборните обещания на партиите, се превърна в хит в мрежата, предаде Хаштаг-BG. Платформата http://www.predizborno.com/, чийто слогън е "Предизборни обещания за още по-скапани политически платформи", има за цел да иронизира екзотичните партийни обещания, които ни заливат ежедневно в рамките на предизборната кампания. "Никога повече кемтрейлс", "Безплатна закуска с френски кроасани и горещ шоколад за всички ученици до 3 клас", "Веганска луканка за всеки веган", "23 нови кубинки за всеки полицай", "Минимална заплата 2003 лв.", "298 лв. отгоре на всички пенсии", "По-евтини дюнери по морето", "Подобряване на рецептата за кренвирши по БДС", "38092км. повече магистрали", "642 нови хеликоптера", "Увеличение на раждаемостта с 4996%", "Повече сняг през зимата", "По-малко сняг през зимата" и "По един лекар на всеки болен" са само малка част от духовитите предизборни обещания в сайта. Платформата е по идея на Twitter потребителите @nikolayvanchev и @interstelala, а кодът е писан от @deadlydizzle. Сайтът обявява, че "Всяка прилика с действителни лица и събития е прилика с действителни лица и събития." Въпреки очевидно хумористичния му характер, много от предизборните лозунги сякаш са наистина извадени от платформите на партиите, които се борят за народното доверие на тези избори. Автор: Хаштаг-BG